**RÁMCOVÁ DOHODA na poskytovanie služieb**

**(ďalej v texte len „rámcová dohoda“ alebo „dohoda“)**

uzavretá v súlade s ustanovením § 269 ods.2   
a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

**Čl. 1**

**Strany dohody**

**Objednávateľ:** Mesto Trnava

sídlo: Hlavná ulica 1, 917 71 Trnava

štatutárny orgán: JUDr. Peter Bročka, LL.M., primátor

IČO: 00313114

DIČ: 2021175728

Bankové spojenie: Prima banka Slovensko, a.s.

IBAN: SK75 5600 0000 0010 0248 2001

(ďalej len „objednávateľ“)

**Poskytovateľ:**

Obchodné meno:

sídlo/miesto podnikania:

štatutárny orgán:

IČO:

DIČ:

Bankové spojenie:

IBAN:

(ďalej len „poskytovateľ“ a spoločne s objednávateľom len „účastníci dohody“)

**Čl. 2**

**Podmienky uzavretia dohody**

2.1 Účastníci dohody uzatvárajú túto rámcovú dohodu v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky „Preprava, montáž a demontáž pôvodných i nových drevených predajných stánkov vrátane ich príslušenstva a ostatného mobiliáru vo vlastníctve mesta na miesto určenia“, zverejneného vo vestníku verejného obstarávania č. ........zo dňa pod značkou..............WYS, realizovaného ako podlimitná zákazka bez využitia elektronického trhoviska podľa § 113 ZVO, ktorého úspešným uchádzačom sa stal poskytovateľ.

2.2 Účastníci dohody sa dohodli podľa § 269 ods. 2 Obchodného zákonníka na uzavretí tejto rámcovej dohody za nižšie uvedených podmienok.

2.3 Východiskovými podkladmi na uzatvorenie tejto rámcovej dohody sú:

* 1. Výzva na predloženie ponuky zo dňa 26.9. 2018.
  2. Súťažné podklady zo dňa 26.9.2018.
  3. Krycí list ponuky.
  4. Tabuľka č. 1

2.4. Účastníci dohody sa dohodli na cene za poskytnuté služby špecifikované v jednotlivých objednávkach nasledovne:

* jednotková cena za naloženie -2x, vyloženie -2x, montáž, demontáž jedného  pôvodného dreveného stánku vrátane prepravných nákladov z Priemyselnej 5/C alebo z iného miesta v rámci Trnavy .............. eur bez DPH/s DPH (jeden úkon)
* jednotková cena za naloženie -2x, vyloženie -2x jedného nového dreveného jednostánku/občerstvovacieho stánku/prístrešku vrátane prepravných nákladov z Priemyselnej 5/C alebo z iného miesta v rámci Trnavy vo výške .............. eur bez DPH/s DPH, (jeden úkon)
* jednotková cena za naloženie -2x, vyloženie -2x jedného nového dreveného dvojstánkuvrátane prepravných nákladov z Priemyselnej 5/C alebo z iného miesta v rámci Trnavyvo výške .............. eur bez DPH/s DPH, (jeden úkon)
* jednotková cena za naloženie -2x, vyloženie -2x a prevoz-2x ostatného mobiliáru špecifikovaného v Tabuľke č. 1 v rámci Trnavy na:
* dodávke 3,5t s úložným objemom min. 15 m3 a úžitkovou hmotnosťou min. 1,2 t .............. eur bez DPH/s DPH, (jeden úkon)
* nákladnom  aute 5 t s úložným objemom min. 25 m3 a úžitkovou hmotnosťou min. 2 t .............. eur bez DPH/s DPH, (jeden úkon)
* cena za 1 km prepravy drevených stánkov a mobiliáru v prípade prevozu mimo mesta Trnava:
* dodávkou 3,5 t s úložným objemom min. 15 m3 a úžitkovou hmotnosťou min. 1,2 t.............. eur bez DPH/ s DPH,
* nákladným autom 5 t s úložným objemom min. 25 m3 a úžitkovou hmotnosťou min. 2 t.............. eur bez DPH/ s DPH,
* nákladným autom 7,5 t s úložným objemom min. 35 m3 a úžitkovou hmotnosťou min. 3 t.............. eur bez DPH/ s DPH,
* cena za jeden
* .............. eur bez DPH/ s DPH,
* cena za jeden deň pohotovostnej služby elektrikára počas TTJ, Adventných trhov, prípadne iných podujatí .............. eur bez DPH/ s DPH,
* cena za hodinu práce montéra/údržbára .............. eur bez DPH/s DPH,
* cena za hodinu práce elektrikára v .............. eur bez DPH/s DPH.
* jednotková cena za naloženie -2x, vyloženie -2x, montáž, demontáž jedného pártystanu (12 x 6 x 2,2 m) vrátane inštalácie osvetlenia a prepravných nákladov v rámci Trnavy.............. eur bez DPH/s DPH, (jeden úkon)
* jednotková cena za naloženie -2x, vyloženie -2x pivného setu (stôl 2,2 x 0,5 m + 2 lavice 2,2 x 0,28 m) vrátane zabezpečenie proti odcudzeniu reťazami a prepravných nákladov v rámci Trnavy.............. eur bez DPH/s DPH, (jeden úkon)
* jednotková cena za naloženie -2x, vyloženie -2x lavice (2,2 x 0,28 m) vrátane zabezpečenie proti odcudzeniu reťazami a prepravných nákladov v rámci Trnavy.............. eur bez DPH/s DPH, (jeden úkon)
* jednotková cena za naloženie -2x, vyloženie -2x bufetového stola (2,2 x 0,5 m) vrátane zabezpečenie proti odcudzeniu reťazami a prepravných nákladov v rámci Trnavy.............. eur bez DPH/s DPH, (jeden úkon)

2.5 Rozsah prevážaného mobiliáru bude spresnený vždy na základe aktuálnej požiadavky obstarávateľa.

2.6 V cene nie sú zahrnuté drobné opravy drevených stánkov, príp. zasklenie poškodených okenných tabúľ, ktoré budú riešené samostatnou cenovou ponukou. V prípade, že objednávateľ zistí, že ceny ponúknuté uchádzačom nezodpovedajú cenám na trhu, nezaväzuje sa predmetné služby odobrať od poskytovateľa.

2.7 Spotrebný materiál a náhradné diely budú fakturované samostatne za ceny podľa objednávky vystavenej objednávateľom po odsúhlasení cenovej ponuky poskytovateľa. Špecifikácia použitých náhradných dielov a spotrebného materiálu je súčasťou zápisu o poskytnutí a prevzatí služieb. V prípade, že objednávateľ zistí, že ceny ponúknuté uchádzačom nezodpovedajú cenám na trhu, nezaväzuje sa predmetné plnenia odobrať od poskytovateľa.

2.8 Na preukázanie hospodárnosti plnení podľa bodu 2.6 a 2.7 Poskytovateľ predloží Objednávateľovi všetky potrebné doklady najmä: nákupné ceny za spotrebný materiál, náhradné diely, doklady preukazujúce náklady na služby.

2.9 Pri objednávaní plnení podľa bodu 2.6 a 2.7 postupuje Objednávateľ v súlade so zákonom o verejnom obstarávaní rešpektujúc povinnosti podľa príslušného druhu plnenia.

**Čl. 3**

**Predmet dohody**

3.1 Predmetom tejto rámcovej dohody je poskytovanie služieb špecifikovaných v jednotlivých objednávkach v zmysle výzvy na predloženie ponuky zo dňa 26.9.2018 2018 a Súťažných podkladov zo dňa26.9.2018

3.2 Predmetom tejto rámcovej dohody je úprava podmienok a spôsobu zadávania zákaziek v oblasti poskytovania *Prepravy, montáže a demontáže pôvodných i nových drevených predajných stánkov vrátane ich príslušenstva a ostatného mobiliáru**na miesto určenia* počas platnosti tejto rámcovej zmluvy, najmä čo sa týka ceny a rozsahu poskytovaných služieb.

3.3 Účastníci zmluvy sa dohodli, že jednotlivé zákazky podľa ustanovení tejto rámcovej zmluvy sa budú realizovať v rozsahu a spôsobom uvedeným v jednotlivých objednávkach na základe aktuálnej požiadavky objednávateľa, ktoré bude objednávateľ zasielať poskytovateľovi elektronickou poštou na mailovú adresu poskytovateľa ..................................

3.4 Objednávateľ sa zaväzuje nahlasovať technické problémy súvisiace s užívaním mobiliáru počas konania podujatí prostredníctvom nasledovných kontaktov: Kamil Vaňa – Odbor priemyselného parku a inovačných procesov: +421 918 897 150 alebo Mgr. Miroslav Lojda – Odbor priemyselného parku a inovačných procesov: 033/32 36 382, e-mail: [miroslav.lojda@trnava.sk](mailto:miroslav.lojda@trnava.sk) prostredníctvom elektronickej pošty na mailovú adresu ................................................ alebo telefonicky na tel. kontakt .......................................

3.5 Poskytovateľ sa zaväzuje začať odstraňovať vzniknutý problém bezodkladne po jej telefonickom alebo e-mailovom nahlásení, v rámci pohotovostnej služby montéra (údržbára)/elektrikára zodpovedným zamestnancom Poskytovateľ sa zaväzuje odstrániť vzniknutý problém najneskôr do 2 hodín od nahlásenia vzniku problému zodpovedným zamestnancom objednávateľa.

3.6. Poskytovateľ sa zaväzuje a ručí za to, že pri prípadnej drobnej oprave stánkov nepoužije žiadny materiál, o ktorom je v dobe jeho použitia známe, že je poškodený alebo nevhodný na použitie. Ak poskytovateľ túto povinnosť poruší, znáša zodpovednosť za spôsobené škody, ku ktorým došlo v dôsledku uvedenej skutočnosti.

3.7 Objednávateľ nie je povinný prevziať služby, ktoré vykazujú vady a nedorobky. V prípade neprevzatia takýchto služieb objednávateľ vyzve poskytovateľa na odstránenie nedostatkov s uvedením termínu ich odstránenia. Ak tento termín nebude dodržaný, uplatní objednávateľ voči poskytovateľovi finančnú sankciu vo výške 300,-eur za každý deň omeškania. Uplatnením finančnej sankcie podľa predchádzajúcej vety nezaniká povinnosť poskytovateľa plniť riadne predmet zmluvy.

3.8 Poskytovateľ sa zaväzuje uskutočňovať predmet dohody na vlastné náklady, na vlastnú zodpovednosť a s odbornou starostlivosťou.

3.9 Poskytovateľ písomne oznámi Objednávateľovi údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

3.10 Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi v rozsahu údajov podľa bodu 3.9.

3.11 Údaje podľa bodu 3.9 a 3.10 sa nevyžadujú na subdodávateľa tovaru.

3.12 Subdodávateľom na účely bodu 3.9 a 3.10 sa rozumie hospodársky subjekt, ktorý uzavrie alebo uzavrel s Poskytovateľom písomnú odplatnú zmluvu na plnenie určitej časti zákazky, okrem zákazky, ktorá spočíva v dodaní tovaru.

* 1. Zmluvné strany vyhlasujú, že sú si vedomé právnej úpravy podľa § 2 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a pri plnení tejto zmluvy neprekročia zákonom stanovené finančné limity.

**Čl. 4**

**Doba trvania dohody**

4.1 Táto rámcová dohoda sa uzatvára

a) na dobu určitú s trvaním 48 mesiacov, alebo

b) do vyčerpania maximálneho finančného limitu ................... **eur vrátane DPH**, podľa toho, ktorá zo skutočností nastane skôr.

**Čl. 5**

**Podmienky plnenia**

5.1 Objednávateľ nie je povinný vyčerpať predpokladaný rozsah služieb ani predpokladaný finančný objem v rámci predmetu dohody. Celkový rozsah služieb v rámci predmetu dohody bude závisieť od finančných možností a konečných potrieb objednávateľa.

5.2 Pri fakturácii vykonaných služieb je poskytovateľ povinný predložiť súpis vykonaných služieb, ktorý bude tvoriť prílohu faktúry. V súpise vykonaných služieb budú rozpísané jednotlivé výkony, množstvá a ceny za materiál.

**Čl. 6**

**Povinnosti účastníkov dohody**

6.1 Objednávateľ vystaví objednávku na základe poskytovateľom vypracovanej cenovej kalkulácie zákazky.

6.2 V kalkulácii budú osobitne uvedené okrem samotných výkonov aj použité materiály, ak je to potrebné vzhľadom na stav mobiliáru.

6.3 Poskytovateľ je povinný poskytnúť služby a plnenia Objednávateľovi s náležitou odbornou starostlivosťou, v súlade so Špecifikáciou podľa tejto dohody, na svoje náklady a na svoje nebezpečenstvo, v dohodnutom čase a mieste plnenia, a v súlade s pokynmi Objednávateľa.

6.4 Pri zistení problému je poskytovateľ povinný okamžite spraviť príslušné opatrenia, aby sa predišlo škodám a znehodnoteniu mobiliáru. Takéto situácie je treba okamžite hlásiť poverenému zamestnancovi objednávateľa podľa čl. 3.4 tejto dohody. Pri zistení problémov objednávateľom bude poskytovateľ vyzvaný na ich bezodkladné vyriešenie.

6.5 Poskytovateľ znáša zodpovednosť za bezpečnosť a ochranu zdravia svojich zamestnancov.

6.6 Poskytovateľ je povinný byť poistený pre prípad zodpovednosti za spôsobenú škodu s poistným krytím vo výške najmenej 50 000,- eur. Poskytovateľ na požiadanie objednávateľovi predloží doklady preukazujúce existenciu poistenia. V prípade nesplnenia tejto povinnosti je poskytovateľ povinný zaplatiť objednávateľovi zmluvnú pokutu vo výške 1000,- eur, a to aj opakovane. Porušenie tejto povinnosti sa považuje za podstatné porušenie tejto dohody.

6.7 Objednávateľ je povinný poskytnúť súčinnosť pri výkone služieb, ak si to ich povaha vyžaduje.

**Čl. 7**

**Vykazovanie, kontrola a preberanie služieb**

* 1. Poskytovateľ je povinný viesť po celú dobu platnosti tejto dohody pracovný denník, do ktorého bude uvádzať záznamy o mieste, čase a rozsahu služieb, ktoré vykonáva pre objednávateľa, ako aj všetky skutočnosti majúce vplyv na plnenie dohody.
  2. Zápisy do denníka čitateľne zapisuje poskytovateľ alebo ním poverený pracovník. Okrem nich môže do denníka uvádzať zápisy iba poverený zamestnanec objednávateľa. Poskytovateľ je povinný rešpektovať pokyny uvedené objednávateľom v pracovnom denníku čo do rozsahu, kvality aj časového vymedzenia uskutočnenia služieb, ktoré nie sú v rozpore s dojednaniami účastníkov dohody. Poverený zamestnanec objednávateľa svojím súhlasným vyjadrením preberie vykázané služby.
  3. Denník bude slúžiť ako doklad prvotnej evidencie plnenia dohody, preberania a hodnotenia služieb, zápisov o neplnení dohody.
  4. Pracovný denník zabezpečí poskytovateľ.
  5. Poskytovateľ bude povinný kedykoľvek na vyzvanie objednávateľa, a inak pravidelne najneskôr do 3 pracovných dní po skončení príslušného kalendárneho mesiaca, predkladať na podpis poverenému zamestnancovi objednávateľa záznamy v pracovnom denníku. Poverený zamestnanec svojím podpisom preberie vykázané služby, ktoré poskytovateľ riadne vykonal. Podpisom potvrdené prevzatie vykonaných služieb bude podkladom pre fakturáciu.
  6. Objednávateľ má právo priamo v teréne prostredníctvom svojho zamestnanca povereného preberaním služieb vykonávať priebežnú kontrolu vykonávania služieb poskytovateľom a konzultovať postup a kvalitu služieb.

**Čl. 8**

**Zodpovednosť za vady a záruka**

8.1 Objednávateľ zadokumentuje prípadné poškodenia mobiliáru, ktoré vznikli počas prepravy alebo neodbornou manipuláciou pri jeho skladaní alebo preprave.

8.2 Objednávateľ je povinný písomne reklamovať službu u poskytovateľa bez zbytočného odkladu po ich zistení ktoré bude objednávateľ zasielať poskytovateľovi elektronickou poštou na mailovú adresu poskytovateľa .......................................

8.3 Poskytovateľ je povinný nastúpiť okamžite na odstránenie reklamovanej vady, najneskôr však do 24 hodín od jej nahlásenia a to i v tom prípade, že reklamáciu neuznáva, okrem prípadu, že objednávateľ na základe zdôvodnenia poskytovateľa od uplatnenia reklamácie upustí písomným oznámením doručeným poskytovateľovi.

8.4 Účastníci dohody sa dohodli, že v prípade, že poskytovateľ si nebude riadne plniť povinnosti podľa tejto zmluvy, objednávateľ má právo uplatniť si voči poskytovateľovi pokutu vo výške 10% z fakturovanej sumy bez DPH za každú jednotlivú objednávku alebo za každé jednotlivé porušenie podmienok zmluvy.

8.5 Poskytovateľ zodpovedá za akékoľvek škody spôsobené pri realizácii predmetu tejto zmluvy, ktoré vznikli jeho činnosťou.

8.6 Objednávateľ má právo priamo v teréne prostredníctvom svojho zamestnanca povereného preberaním služieb vykonávať priebežnú kontrolu vykonávania služieb poskytovateľom a konzultovať postup a kvalitu služieb.

**Čl. 9**

**Fakturácia a platobné podmienky**

9.1 Objednávateľ sa zaväzuje uhrádzať služby podľa tejto dohody bezhotovostným prevodom na účet poskytovateľa na základe faktúry. Poskytovateľ vystaví faktúru do 10 dní od uskutočnenia zápisu o poskytnutí a prevzatí služieb a plnení spolu s priloženým súpisom skutočne vykonaných služieb a plnení potvrdeným objednávateľom. V súpise skutočne vykonaných služieb a plnení budú rozpísané jednotlivé výkony, množstvá, jednotkové ceny a celková cena bez DPH a s DPH.

9.2 Pri fakturácii za použitý materiál si poskytovateľ môže účtovať maximálne 10% navýšenie ceny materiálu oproti svojej nákupnej cene (vypočítané z ceny bez DPH). Objednávateľ si vyhradzuje právo vyžiadať od poskytovateľa zdokladovanie nákupných cien materiálu.

9.3 Faktúra musí mať náležitosti daňového dokladu. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy, alebo tieto prílohy budú obsahovať nesprávne údaje, objednávateľ má právo vrátiť faktúru poskytovateľovi na opravu alebo doplnenie. V takom prípade začne nová 14-dňová lehota splatnosti faktúry plynúť po doručení opravenej alebo doplnenej faktúry.

9.4 Splatnosť faktúry je 14 dní odo dňa doručenia objednávateľovi. Za deň úhrady sa považuje odpísanie príslušnej sumy z účtu objednávateľa v prospech účtu poskytovateľa.

9.5 V prípade nevykonania alebo nekvalitného alebo neskorého vykonania služieb a plnení bude celková fakturovaná suma za príslušný kalendárny mesiac krátená podľa odseku 8.4 čl. 8 tejto zmluvy.

9.6 V prípade, ak zo strany objednávateľa prišlo k uplatneniu pokuty voči poskytovateľovi v zmysle odseku 8.4 čl. 8 tejto dohody, poskytovateľ je povinný doručiť objednávateľovi faktúru zníženú o príslušnú sumu.

9.7 V prípade neoprávnenej fakturácie služieb a plnení, ktoré neboli zrealizované, objednávateľ uhradí len odplatu za reálne dodané služby v príslušnom kalendárnom mesiaci. Zároveň si uplatní voči poskytovateľovi sankciu vo výške 10% z celkovej fakturovanej sumy za príslušný kalendárny mesiac.

**Čl. 10  
Ukončenie platnosti dohody**

10.1 Táto rámcová dohoda zaniká aj pred uplynutím vyššie uvedenej doby:

a) z dôvodu vyčerpania maximálnej ceny podľa odseku 4.1 tejto dohody,

b) na základe dohody účastníkov dohody, z dôvodu odstúpenia podľa odseku 10.3 tohto čl. dohody,

c) z dôvodu výpovede podľa odseku 10.4 tohto čl. dohody.

d) Objednávateľ môže odstúpiť od zmluvy uzavretej s poskytovateľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

10.2 Od tejto rámcovej dohody možno písomne odstúpiť iba v prípadoch, ktoré ustanovuje táto rámcová dohoda alebo zákon.

10.3 Objednávateľ je oprávnený odstúpiť od príslušnej dohody v prípade opakovaných zistení nevykonaných, nekvalitne vykonaných alebo neskoro vykonaných služieb, pričom za opakované zistenia sa považujú aspoň dve zistenia podľa článku 8.

10.4 Túto rámcovú dohodu je možné ukončiť aj písomnou výpoveďou ktoréhokoľvek účastníka dohody aj bez uvedenia dôvodu. Výpovedná lehota je v prípade rámcovej dohody trojmesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhému účastníkovi dohody. Výpoveď tejto rámcovej dohody musí mať písomnú formu a musí byť doručená druhému účastníkovi dohody, inak je neplatná.

10.5 V prípade ukončenia platnosti dohody z akéhokoľvek dôvodu (okrem jej splnenia) bude mať poskytovateľ nárok na úhradu ceny za časť predmetu dohody dodanú ku dňu ukončenia platnosti dohody, a to vo výške vzájomne odsúhlaseného rozsahu poskytnutých služieb ku dňu ukončenia platnosti dohody. Účastníci dohody sú si povinní poskytnúť maximálnu možnú súčinnosť na vyúčtovanie poskytnutého predmetu dohody. Odovzdanie a odsúhlasenie časti poskytnutých služieb ku dňu ukončenia platnosti dohody sa uskutoční formou preberacieho konania, na ktoré sa primerane použijú ustanovenia o preberacom konaní uvedené v článku 7 tejto zmluvy.

10.6 Ukončením platnosti tejto rámcovej dohody zanikajú všetky práva a povinnosti účastníkov dohody, ktoré sú v nej zakotvené, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj povinnosť mlčanlivosti.

**Článok 11  
Záverečné ustanovenia**

11.1 Účastníci dohody na účely tejto rámcovej dohody určujú kontaktné osoby zodpovedné za komunikáciu v súvislosti s touto rámcovou dohodou takto:

11.1.1 Objednávateľ:

meno: Mgr. Miroslav Lojda

telefón: 033/32 36 382

e-mail: [miroslav.lojda@trnava.sk](mailto:miroslav.lojda@trnava.sk)

11.1.2 Poskytovateľ:

meno: .........................................

telefón: ..........................................

e-mail: ..........................................

11.2 Akékoľvek zmeny a doplnenia tejto rámcovej dohody môžu byť vykonané len písomnými a očíslovanými dodatkami k tejto rámcovej dohode na základe obojstranného súhlasu účastníkov dohody, ktoré budú podpísané oprávnenými osobami účastníkov dohody. Uvedené skutočnosti sa netýkajú zmeny kontaktných osôb uvedených v odseku 11.1 tohto čl. a kontaktov uvedených v odseku 3.4 čl. 3 tejto dohody, ktoré môže príslušný účastník dohody zmeniť svojim jednostranným úkonom doručeným v písomnej forme druhému účastníkovi dohody. Dodatkami sa však obsah dohody nesmie dostať do rozporu so súťažnými podkladmi a ponukou predloženou úspešným uchádzačom. Zmeny zmluvy sa realizujú v súlade s ustanovením § 18 zákona o verejnom obstarávaní.

11.3 Akákoľvek korešpondencia zasielaná na základe tejto dohody sa v prípade jej neprevzatia druhým účastníkom dohody považuje za doručenú dňom uloženia zásielky na pošte, ak táto bola zaslaná na adresu registrovaného sídla druhého účastníka dohody.

11.4 Táto rámcová dohoda nadobúda platnosť dňom jej podpísania obidvomi účastníkmi a účinnosť dňom nasledujúcim po dni jej zverejnenia na webovom sídle Mesta Trnava, ktorým je internetová stránka Mesta Trnava.

11.5 Zmluva je vyhotovená v šiestich rovnopisoch, z toho štyri rovnopisy dostane objednávateľ a dva rovnopisy dostane poskytovateľ.

11.6 Účastníci dohody vyhlasujú, že si túto rámcovú dohodu prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, pripájajú vlastnoručne podpisy ich oprávnených zástupcov.

Prílohy: cenová ponuka (krycí list ponuky)

výzva na predloženie ponuky zo dňa..........2018

Tabuľka č. 1

V Trnave, dňa .......................... V ..................................., dňa ....................

**Objednávateľ: Poskytovateľ:**

................................................ ..................................................

**JUDr. Peter Bročka, LL.M.**

**primátor**